**PRIFYSGOL DE CYMRU**

**Rhanddirymiad i Weithdrefn Camymddygiad Academaidd 2020/21 ar gyfer myfyrwyr UNICAF**

1. **Gweithdrefn**

Dylid nodi y bydd y weithdrefn ganlynol yn berthnasol i holl fyfyrwyr UNICAF yn lle adran B4 4.1 – 4.3 o [Weithdrefn Camymddygiad Academaidd Myfyrwyr y Brifysgol](https://registry.southwales.ac.uk/student-regulations/academic-misconduct/):

1. Bydd Swyddog Camymddygiad Academaidd yn adolygu eich achos ar ôl ei dderbyn i benderfynu a oes achos i’w ateb, neu a oes arfer academaidd gwael wedi digwydd, ac a yw’n gallu ystyried eich achos neu a ddylid ei gyfeirio at Banel Camymddygiad Academaidd.
2. Os amheuir mân achos o gamymddygiad academaidd neu arfer academaidd gwael yn ystod ystyriaeth gychwynnol eich achos gan Swyddog Camymddygiad Academaidd, byddwch yn cael gwybod yn ysgrifenedig beth yw eu barn, eu rhesymeg, a’r canlyniad arfaethedig (gweler y Rheoliadau Camymddygiad Academaidd, Adran A6 ac Atodiad 1 ar gyfer yr ystod o gosbau y gellir eu rhoi). Byddwch yn cael y cyfle i gytuno neu anghytuno â'r canlyniad arfaethedig hwn yn ysgrifenedig, a fydd yn cynnwys cyfaddefiad o'r mân drosedd neu arfer academaidd gwael a nodwyd gan y Swyddog Camymddygiad Academaidd. Os nad ydych yn cytuno â’r canlyniad arfaethedig yn ysgrifenedig ar yr adeg hon, yna fe’ch gwahoddir i gyfarfod â’r Swyddog Camymddygiad Academaidd i drafod eich achos ymhellach.
3. Os bydd y Swyddog Camymddygiad Academaidd o'r farn bod angen trafodaeth â chi, neu os ydych yn anghytuno â'r honiad a/neu unrhyw ganlyniad arfaethedig a ddarparwyd i chi yn ysgrifenedig, fe'ch gwahoddir i gyfarfod, a gynhelir drwy gynhadledd fideo, neu fel arall rhoddir yr opsiwn i chi gyflwyno datganiad ysgrifenedig.

Gweler adran B4 4.4 ymlaen o [Weithdrefn Camymddygiad Academaidd y Brifysgol](https://registry.southwales.ac.uk/student-regulations/academic-misconduct/) i gael gwybodaeth am gyfarfodydd gyda’r Swyddog Camymddygiad Academaidd.